|  |  |
| --- | --- |
| **Piramida**  **Piramida je geometrijsko tijelo koje nastaje tako da se sve točke *n*-terokuta spoje s točkom izvan ravnine tog *n*-terokuta** (taj je mnogokut baza piramide, a ta je točka vrh piramide)**.** | |
|  | Likovi koji omeđuju piramidu su STRANE PIRAMIDE.  Točke u kojima se dodiruju bridovi piramide su VRHOVI PIRAMIDE (ali kad spominjemo vrh piramide, obično mislimo na onaj koji nije u ravnini baze).  Sve stranice baza i dužine koje spajaju vrh piramide s vrhovima baze su BRIDOVI PIRAMIDE. (Bridovi baze su OSNOVNI BRIDOVI, a preostali bridovi su POBOČNI BRIDOVI)  Trokuti za zajedničkim vrhom (vrhom piramide) su POBOČKE PIRAMIDE. (Sve pobočke čine POBOČJE PIRAMIDE) |
| Piramida je PRAVILNA ako joj je baza pravilni mnogokut i ako joj je ortogonalna projekcija vrha u središtu baze, dok u svakom drugom slučaju piramida nije pravilna.    VISINA PIRAMIDE jednaka je udaljenosti vrha od ravnine u kojoj leži baza ( *h* = duljina visine piramide ).  Piramide imenujemo prema njihovoj bazi, pa tako imamo trostrane piramide, četverostrane piramide, peterostrane piramide, šesterostrane piramide, itd.    Trostrana piramida Četverostrana piramida Šesterostrana piramida  PRAVILNA PIRAMIDA omeđena je pravilnim *n*-terokutom i s *n* sukladnih jednakokračnih trokuta.  OPLOŠJE PIRAMIDE jednako je zbroju površina baze i pobočja piramide, tj. ***O = B + P***  ( O = oplošje piramide , B = površina baze piramide, P = površina pobočja piramide)  OBUJAM ili VOLUMEN PIRAMIDE jednak je trećini umnoška povšine baze i duljine visine piramide, tj. ***V = Bh:3***  ( V = obujam ili volumen piramide, B = površina baze piramide, h = duljina visine piramide) | |